Britaniyalik mast sayyohlar ko‘ngilxushlik uchun Rigadagi maktab darvozasini sindirdi (video)

Rigada britaniyalik mast sayyohlar maktab darvozasini sindirgani uchun politsiya tomonidan qo‘lga olingan. Hodisa aks etgan video Delfi portaliga joylangan.

Huquqni muhofaza qilish organlari xodimlarining qayd etishicha, tartib buzarlik 11-aprelda sodir etilgan. Xabar qilinishicha, yosh sayyohlar ko‘ngilxushlik uchun Riga davlat gimnaziyasi hududiga kirgan va darvozani yopib turuvchi elektron mexanizmni ishdan chiqargan.
Qo‘lga olinganidan so‘ng sayyohlar Latviya poytaxtiga ulardan birining nikoh to‘yidan oldin bayram qilish uchun kelganini aytgan.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!